Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 36/12/8807	Michalovce, 3.5.2013
EEČ : 2-66-82-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 3.5.2013, spisová značka 1 Pv 36/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený XXXXX je trestne stíhaný na tom skutkovom základe, že v období od 18.11.2011 do 28.11.2011, v mieste svojho trvalého bydliska v obci XXXXX, v rodinnom dome s popisným číslom XXXXX, neoprávnene odoberal zemný plyn tým spôsobom, že na prípojku zemného plynu nachádzajúcu sa vo dvore jeho rodinného domu  namontoval neevidovaný plynomer bez číselníka, čím dochádzalo k odberu zemného plynu bez merania a neoprávnene, kde podľa odborného vyjadrenia spol. JHS, s.r.o. č. 40/2012  bola spôsobená poškodenej spol. XXXXX, IČO: XXXXX  škoda vo výške najmenej 168,92 €.

Uznesením prokurátora Okresnej prokuratúry XXXXX zo dňa 3.5.2013, spisová značka 1 Pv 36/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Michalovciach, sp. zn. 1Pv 36/12 zo dňa 12.3.2012 bolo podľa § 216 ods. 1 Tr. poriadku podmienečne zastavené trestné stíhanie proti obvinenému XXXXX pre trestný čin krádeže podľa § 212 ods. 2 písm. e/ Tr. zákona na tom skutkovom základe, ako je uvedené v citovanom uznesení prokurátora.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Toto rozhodnutie sa stalo právoplatným dňa 23.3.2012.

Skúšobná doba pre podmienečné zastavenie trestného stíhania uplynula dňom 23.3.2013. 

Po uplynutí skúšobnej doby bol vyžiadaný odpis z registra trestov a správa o povesti obvineného. Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu, ani priestupku, a teda vyhovel podmienkam ust. § 217 ods. 1 Tr. poriadku.

Preto bolo potrebné rozhodnúť, že obvinený XXXXX sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Olexa
prokurátor